OzLabs/hebrew-wiki-articles huggingface dataset:
זרח אלתר מושלי

זרח אלתר מושלי {{תמונה להחלפה}}
זרח אלתר מושלי (1850, פולין - 23 ביוני 1919, ארץ ישראל) היה שען, ממייסדי שכונת נווה צדק. מושלי התקין את השעונים במגדל השעון ביפו.

== ביוגרפיה ==
זרח אלתר מושלי נולד ב-1850 בעיירה בנפת פלאווי שבפלך לובלין בפולין. אביו היה אברהם אליעזר מושלי. ב-1857 עלתה משפחתו ארצה והתיישבה בירושלים. תחילה למד בצפת ובירושלים והתפרנס מכספי החלוקה, אך לאחר זמן מה החליט לפרנס את עצמו ולמד את מקצוע השענות. ב-1874 עבר ליפו והחל לעסוק במקצוע אותו למד. יחד עם השען מוריס שיינברג, טיפל בהתקנת השעונים במגדל השעון ביפו. 

ב-1887 היה בין מייסדי שכונת נווה צדק. בערוב ימיו סייע לבנו לנהל פרדס בפתח תקווה.

נישא ב-1865, כשהיה בן 15, ליוכבד בובא ממשפחת פישמן מצפת. לזוג נולדו 4 ילדים: יעקב, מרדכי, אסתר ושרה (אשת אבא נאמן). לאחר מותה של יוכבד בובא (ב-10 באוקטובר 1887) נישא מושלי בשנית להניה רומאן. 

מושלי נפטר ב-1920 ונקבר בבית הקברות טרומפלדור בתל אביב.

== לקריאה נוספת ==
* יעקב מרקל, הפנתיאון של תל אביב, הוצאת רחל, 2002

== קישורים חיצוניים ==
* 
* [https://web.archive.org/web/20160303211218/http://www.kadisha.biz/ShowItem.aspx?levelId=59689&template=18&ID=337315 זרח אלתר מושלי] באתר חברא קדישא ת"א
* [https://rutbenisrael.wordpress.com/tag/%D7%96%D7%A8%D7%97-%D7%90%D7%9C%D7%AA%D7%A8-%D7%9E%D7%95%D7%A9%D7%9C%D7%99/ פתח דבר, מאין באתי: אבותי ואימהותי] באתר של רות בן ישראל
* [https://rutbenisrael.wordpress.com/category/%d7%94%d7%90%d7%92%d7%93%d7%94-%d7%9c%d7%91%d7%99%d7%aa-%d7%96%d7%95%d7%a8%d7%97-%d7%90%d7%9c%d7%aa%d7%a8-%d7%95%d7%99%d7%95%d7%9b%d7%91%d7%93-%d7%9e%d7%95%d7%a9%d7%9c%d7%99/ אגדת זורח אלתר ויוכבד מושלי, סיפור רביעי: הצעיף השחור] באתר של רות בן ישראל
* [http://toladot.blogspot.co.il/2013/03/blog-post_4872.html ר' אברהם אליעזר מושלי] באתר "תולדות ושורשים - עצי משפחה"

== הערות שוליים ==

קטגוריה:נווה צדק
קטגוריה:יפו: אישים
קטגוריה:מייסדי שכונות בארץ ישראל
קטגוריה:תל אביב-יפו: מייסדי שכונות
קטגוריה:אנשי עליות קדומות לארץ ישראל
קטגוריה:אישים הקבורים בבית הקברות טרומפלדור
קטגוריה:משפחת מושלי
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1850
קטגוריה:ארץ-ישראלים שנפטרו ב-1919
הקו האדום (ספר)

הקו האדום (באנגלית: The Thin Red Line) הוא רומן מאת ג'יימס ג'ונס, אשר היה חייל בחיל הרגלים האמריקני בזמן מלחמת העולם השנייה. ג'ונס שירת ברגימנט החי"ר ה-27 באוגדה ה-25, לחם ואף נפצע בקרב גוודלקנל. הספר, שראה אור ב-1962, עוסק בפלוגה בצבא האמריקני בקרב גוודלקנל. הספר תורגם לעברית בידי מרים קראוס בשנת 2001. שם הספר נגזר מן הביטוי "הקו האדום הדק", שמקורו בקרב בלקלווה שנערך במהלך מלחמת קרים בשנת 1854. פעולתם של חיילים סקוטים אדומי מדים, עליהם פיקד קולין קמבל תוארה על ידי עיתונאי כ"פס אדום דק שבקצהו קו של פלדה" ("thin red streak tipped with a line of steel") ולאחר מכן תוארה בפואמה מאת רודיארד קיפלינג, "Tommy", כ"קו אדום דק של גיבורים" ( "the thin red line of 'eroes").
==עלילה==
הרומן מספר את סיפורה של פלוגה ג' שבחיל הרגלים האמריקני החל מהגעתה לחוף האי גוודלקנל בנובמבר 1942 ועבור בנתיב הקרבות של הפלוגה. הספר מציג את המתח בין מפקד הפלוגה, קפטן ג'יימס שטיין, למפקד הגדוד, שאינו מכיר במצוקות הלוחמים שבשטח, ומתאר את מוראות המלחמה.

==עיבוד לקולנוע==
בשנת 1998 עובד הספר לקולנוע על ידי טרנס מאליק. הסרט היה מועמד לשבעה פרסי אוסקר.
==קישורים חיצוניים==
* [http://simania.co.il/bookdetails.php?item_id=37301 דף הספר באתר סימניה].
* 
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ספרות מלחמת העולם השנייה
קטגוריה:ספרים אמריקאיים
קטגוריה:רומנים (סוגה ספרותית)
קטגוריה:ספרי 1962
קטגוריה:אי-אלימות באמנות
קטגוריה:ספרי זמורה ביתן
מחלף שער מוריה

מחלף שער מוריה הוא מחלף המחבר את כביש 1 וכביש 333 בירושלים. בתחילת העשור הראשון של המאה ה-21 החלו עבודות לסלילת תוואי חדש לכביש 1 דרך צפון ירושלים ששמו "דרך יצחק שמיר", בעוד התוואי הישן משמש ככניסה למרכז העיר. פיצול התוואי הישן מהתוואי החדש נבנה כמחלף "T" חלקי בסמוך למחלף מוצא המקורי. גשר ארוך וגבוה מקשר אל התוואי הישן, בעוד הכניסה לתוואי החדש עוברת מתחת לגשר. המחלף נפתח לתנועה בשנת 2007. בעבר נחשב כחלקו המזרחי של מחלף מוצא, למרות שהוא מרוחק כקילומטר מזרחה ממחלף מוצא.

בסמוך למחלף זה עובר ערוצו של נחל שורק, באזור המכונה עמק הארזים.

במהלך 2021 שונו הסדרי התנועה במחלף שער מוריה, כך שהנתיבים השמאליים מובילים לתוואי עמק הארזים, והנתיבים הימניים מפנים לשדרות בן-גוריון, שסומן בתור כביש 333. נתיב התחבורה הציבורית שנבנה במחלף נשאר בצידו השמאלי של הכביש, ומחובר ישירות לשדרות בן-גוריון.

==גלריה==
<gallery>
1 9 Interchange Jerusalem.jpg|הגשר המפצל בין תוואי כביש 1 הישן לתוואי החדש במחלף מוצא
A1 Arazim 031.jpg|המחלף מעמק הארזים (פברואר 2009)
</gallery>
== קישורים חיצוניים ==

קטגוריה:כביש 1: מחלפים
קטגוריה:ירושלים: צמתים ומחלפים
קטגוריה:עמק הארזים
טורנדו מוצרי צריכה

טורנדו מוצרי צריכה בע"מ, המוכרת במותג טורנדו, היא חברה פרטית ישראלית שנוסדה בשנת 1992, ועוסקת ביבוא ושיווק של מוצרי מיזוג אוויר. מייסדי החברה ובעליה הם האחים רונן ועודד בזזי, שהקימו בשנת 1988 את רשת "ענק המזגנים".

החברה משווקת מזגני אוויר במגוון דגמים. לחברה מערך מכירות ושירות בפריסה ארצית. בשנות ה-90, מזגני החברה יוצרו במפעל בישראל. כיום מזגני החברה מיוצרים בסין. עד שנת 2014 יוצרו על ידי קבוצת מידאה. ולאחריה, הייצור עבר למספר חברות סיניות כאשר חלקים מסוימים מיוצרים ביפן, בתכנון ותפעול משותף יחד עם מחלקת המוצרים והטכנולוגיה של חברת "טורנדו מוצרי צריכה", תוך התאמה לדרישות ותקנים ישראליים.

בשנת 2002 הושק המותג "טורנדו". לחברה שני מותגים נוספים בתחום המיזוג - "SAGA" ו-"ISKA". בשנת 2021 החלה קבוצת טורנדו לשווק את מותג המזגנים "מיצובישי Heavy" מתוצרת מיצובישי תעשיות כבדות, אחת מהחברות של קבוצת מיצובישי .<ref></ref>

בין הפרזנטורים של המותג נמנית רותם סלע (2017–2022). החל משנת 2022 משמשת נעמי לבוב כפרזנטורית החברה. 

==קישורים חיצוניים==
* 
*[https://www.mitsubishi-heavy.co.il/ אתר האינטרנט הרשמי של טורנדו מיצובישי Heavy]

==הערות שוליים==

קטגוריה:חברות יבוא ישראליות
קטגוריה:ישראל: חברות פרטיות
קטגוריה:ישראל: חברות שהוקמו ב-1992
דרשונישוק

דרשונישוק (בליטאית: Darsūniškis, דרסונישקיס; ביידיש: דאַרשונישאָק) היא עיירה במחוז קובנה בליטא, על גדת הנהר ניימן . בעיירה קיימים מרכז רפואי, בית ספר יסודי ומספר כנסיות, בהן כנסיית עלייתה של הבתולה מרים השמיימה, שנבנתה בשנת 1855 וכן מספר כנסיות נוספות שנבנו בסוף המאה ה-18. באזור אתר נוף המהווה אתר מורשת מוגן, אתר שבתקופת מסעי הצלב הצפוניים היווה חלק ממערך ההגנה על היישוב, וכן מחצבים.

==תולדות העיירה==
העיירה היא אחד היישובים העתיקים בליטא. במקורות גרמניים - כרוניקות של המסדר הטבטוני משנת 1365 - מוזכר שמה כ-Dirsunen. במאה ה-14 הייתה העיירה אחד מיעדיהם של מסעי הצלב הצפוניים, ובמהלך קרבות באזור נשרפה הטירה המקומית.

במאה ה-15 הוקמה במקום כנסייה ואוכלוסיית היישוב גדלה. במאה ה-16 הפך היישוב למרכז מסחר ואומנות, עקב הימצאו על הדרך בין קובנה ופוני (Puni), והתקיימו בו כיכר שוק ואכסניה. בסוף המאה ה-17 נשרפה הכנסייה ונבנתה שוב, אך בעת הפלישות השוודיות שרפו אותה הפולשים. מיקומה של העיירה על הנהר נמן סייע לשיקומה כעיירת מסחר, בין היתר לשם סחר בעצים בין אזור האיחוד הפולני-ליטאי לבין אזור גרמניה.

בסוף המאה ה-18 נבנה בעיירה בית ספר קהילתי והוקנו לה זכויות מגדבורג. בתקופה זו מנתה העיירה כמה עשרות משפחות. תושבי העיירה שוחררו מחובת הצמיתות והורשו לנוע בחופשיות אל מחוץ לתחומיה. בשנת 1868 נמנו בעיירה 668 תושבים, מהם 303 יהודים. עוד היו בעיירה מספר חנויות ופונדקים, ורבים מתושבי העיירה עסקו במסחר.

במלחמת העולם השנייה שרפו הגרמנים הפולשים את העיירה. בתקופת השלטון הקומוניסטי בעיירה התקיימה בעיירה חווה קולקטיבית.

==יהודי דרשונישוק==
בין מלחמות העולם ישבו בדרשונישוק כ-120 יהודים. עם הכיבוש הסובייטי בשנת 1939 דוכאה הפעילות הפוליטית היהודית בעיירה, ולאחר הכיבוש בידי הגרמנים הוקם בעיירה גטו בו נכלאו יהודי עיירות סמוכות. 
באוגוסט 1941 רצחו ליטאים את הגברים היהודים מדרשונישוק ועד תחילת ספטמבר נרצחו גם יתר יהודי העיירה.

==קישורים חיצוניים==

* 
* 
* 

קטגוריה:ליטא: עיירות יהודיות
קטגוריה:ליטא: יישובים 
קטגוריה:מחוז קובנה
ברימאג

ברימאג, בשמה המלא ברימאג דיגיטל אייג' בע"מ, היא חברה ישראלית העוסקת ביבוא, שיווק והפצה של מכשירי חשמל ביתיים ובמתן שירותי אחריות ותיקונים למוצרים אלה. החברה מייבאת, משווקת ומפיצה בישראל מוצרים מתוצרת יצרנים שונים ובהם: KENWOOD LG BEKO V-ZUG ו-BABYLISS.

==היסטוריה==
החברה התאגדה בשנת 1993 כחברה פרטית, אשר רכשה פעילויות ומיזגה לתוכה חברות ותיקות. בשנת 2005 הונפקו מניות החברה בבורסה של תל אביב. לאחר ההנפקה התרחבה פעילות החברה והיא מחזיקה כיום ב-50% בחברת ישפאר מוצרי צריכה בע"מ, יבואנית מוצרי האלקטרוניקה הבידורית הביתית תחת המותגים SONY, LENCO וקו מוצרים לבנים תחת המותג LENCO. החברה מחולקת למחלקות מכירה על פי קטגוריות המוצר, לצידן פועל המטה התומך במבנה הארגוני בתחומים הבאים: לוגיסטיקה, כספים, ושירות. לחברה מרכזים לוגיסטיים בשטח של כ-20,000 מ"ר.

"ברימאג שירות", חברת בת שהוקמה ב-2001, פועלת באמצעות חמישה סניפים מרכזיים, ומפעילה עשרות תחנות שירות ברחבי הארץ.

==הערות שוליים==

קטגוריה:חברות יבוא ישראליות
קטגוריה:ישראל: חברות שהוקמו ב-1993
קטגוריה:חברות הנסחרות בבורסה לניירות ערך בתל אביב
אנה וית

אנה וית-פנינגר (בגרמנית: Anna Veith-Fenninger; נולדה ב-18 ביוני 1989) היא גולשת אלפינית אוסטרית, אלופה אולימפית (סוצ'י 2014) ואלופת עולם בעלת 6 מדליות, מהן 3 זהב.

פנינגר זכתה ב-14 ניצחונות במסגרת גביע העולם ובשנים 2014 ו-2015 זכתה בגביע העולם הכללי. היא זכתה פעמיים ברציפות (2013 ו-2014) בתואר ספורטאית השנה באוסטריה.

== ביוגרפיה ==
פנינגר נולדה בהאליין וגדלה בכפר אדנט שליד זלצבורג.

באולימפיאדת ונקובר (2010) סיימה פנינגר פעמיים במקום 16, בסופר G ובתחרות משולבת ובמקום 25 בגלישה במורד.

===אלופת עולם===
באליפות העולם בסקי אלפיני שנערכה בגרמיש-פרטנקירכן אוסטריה בשנת 2011 זכתה פנינגר בשתי מדליות, זהב וכסף. מדליית זהב, בתחרות משולבת ומדליית כסף, בתחרות הקבוצתית. נוסף לכך, היא סיימה במקום חמישי בסופר G ובמקום 17 בגלישה במורד.

באליפות העולם בסקי אלפיני שנערכה בשלדמינג אוסטריה בשנת 2013 זכתה פנינגר במדליית ארד בסלאלום ענק. נוסף לכך, היא סיימה במקום 11 בגלישה במורד.

===אלופה אולימפית===
באולימפיאדת סוצ'י (2014) זכתה פנינגר בשתי מדליות, זהב וכסף. מדליית זהב, בסופר G ומדליית כסף, בסלאלום ענק. נוסף לכך, היא סיימה במקום 8 בתחרות משולבת.

באליפות העולם בסקי אלפיני שנערכה בביוור קריק קולורדו בשנת 2015 זכתה פנינגר ב-3 מדמליות, 2 זהב ו-1 כסף. מדליות זהב, בסופר G ובסלאלום ענק ומדליית כסף, בגלישה במורד. נוסף לכך, היא סיימה במקום רביעי בתחרות משולבת.

באולימפיאדת פיונגצ'אנג (2018) זכתה במדליית כסף בסופר G.

== דירוג עונה בגביע העולם ==
{| class=wikitable style="text-align:center"
|-
! עונה !! גיל !! כללי !! סלאלום !! סלאלום ענק !! סופר G !! גלישה במורד !! משולב
|-
 | 2007 || 17 || 108 || — || 40 || — || —
|| —
|-
| 2008 || 18 || 60 || — || 52 || 32 || — || 14
|-
| 2009 || 19 || 20 || 39 || 52 || 15 || 21 || 7
|-
| 2010 || 20 || 26 || — || — || 13 || 26 || 6
|-
| 2011 || 21 || 12 || 59 || 33 || 7 || 6 || 9
|-
| 2012 || 22 || 5 || 54 || 4 || style="background:#c96;"|3 || 19 || 8
|-
| 2013 || 23 || style="background:#c96;"|3 || — || style="background:silver;"|2 || style="background:#c96;"|3 || 8 || 13
|-
| 2014 || 24 || style="background:gold;"|1 || — || style="background:gold;"|1 || style="background:silver;"|2 || style="background:silver;"|2 || 8
|-
| 2015 || 25 || style="background:gold;"|1 || — || style="background:gold;"|1 || style="background:silver;"|2 || style="background:silver;"|2 || style="background:gold;"| 1
|-
| 2016 || 26 || colspan=6|<small>נפצעה</small>
|-
| 2017 || 27 || 74 || || 48 || 26 || 45 ||
|-
| 2018 || 28 || 15 || || 33 || style="background:#c96;"|3 || 12 ||
|}

== קישורים חיצוניים ==

* 

קטגוריה:ילידות 1989
קטגוריה:גולשות סקי אוסטריות
קטגוריה:אלופות אולימפיות: גלישת סקי
קטגוריה:גולשי סקי אלפיני באולימפיאדת סוצ'י (2014)
קטגוריה:אלופות אולימפיות מאוסטריה
קטגוריה:נושאי דגל אוסטריה באולימפיאדה
קטגוריה:גולשות סקי אלפיני באולימפיאדת פיונגצ'אנג (2018)
קטגוריה:גולשות סקי אלפיני באולימפיאדת ונקובר (2010)
קטגוריה:זוכות מדליית כסף אולימפית מאוסטריה
קטגוריה:זוכות מדליית כסף אולימפית: גלישת סקי
טרנצ'טאון

רחוב בטרנצ'טאון
טרנצ'טאון (באנגלית: Trenchtown או Trench Town) היא שכונה במערב קינגסטון בירת ג'מייקה. מן השכונה צמחו הסגנונות המוזיקליים רגאיי, סקא ורוקסטדי ותנועת הראסטפארי. השכונה הייתה מקום מגוריו של בוב מארלי וחלק מחברי להקתו, The Wailers.

== מקור השם ==
במקום היה שטח מרעה שהשתייך למהגר אירי בשם דניאל פאואר טרנץ' (Daniel Power Trench) ונודע בשם טרנץ' פן (Trench Pen). השטח ננטש במאה ה-19 אך השם נשאר.

== היסטוריה ==
בשנות ה-30 של המאה ה-20 החלו כפריים רבים לזרום לקינגסטון בחיפוש אחר עבודה. הממשלה הקולוניאלית הבריטית הקימה על פני 200 אקר באזור טרנץ' פן שכונת דיור ציבורי ובה רחובות ישרים בתבנית שתי וערב. כל בלוק נבנה כחצר ציבורית גדולה וסביבה מבנים בני קומה אחת או שתיים. בחצר התקיימו שירותים משותפים כגון בית מרחץ ומטבח קהילתי. שיטת דיור זו זכתה לכינוי Government Yards of Trench Town ("חצרות הממשלה של טרנצ'טאון"). השכונה כללה גם מרפאה, בתי ספר (יסודי ותיכון), פארק ציבורי (Vin Lawrence Park), אולם תיאטרון (The Ambassador), תחנת כיבוי אש ומרכז תרבות וספורט YMCA (לגברים) ו-YWCA (לנשים).

בשנות ה-50 וה-60 פרחה בשכונה הענייה והצפופה תרבות רחוב שוקקת ויצירתית שכללה אימוץ נרחב של התורה הרסטאפארית וגיבוש סגנונות מוזיקליים, שהפכו אותה לאבן שואבת למפיקים מוזיקליים. כן התפתחה מאוד אמנות ציורי הקיר, כך שרבים מהכתלים היו מכוסים בכרזות מצוירות בנושאים פוליטיים וחברתיים כגון גאווה שחורה, צבעי הפאן-אפריקאיות, תמונות מנהיגים (בפרט מרקוס גארבי והיילה סלאסי, קיסר אתיופיה), לגליזציה של מריחואנה וכדומה.

בעת מסעות הבחירות האלימים שאפיינו את ג'מייקה ב-שנות ה-70 של המאה ה-20 הפכה השכונה למפוצלת בין תומכי מפלגת העם הלאומית (PNP) מצפון לרחוב 7 לתומכי מפלגת הלייבור של ג'מייקה (JLP) שמעוזם היה מדרום לרחוב 7. הרחוב עצמו היה לשדה קרבות רחוב בין הקבוצות היריבות. הפיצול הפולטי, הקיטוב והאלימות גרמו להתדרדרות השכונה, לבריחת כוחות חזקים והפסקת פעולם של שירותים ממשלתיים.

את מקומם של שירותים ציבוריים וממשלתיים תפסו יוזמות קהילתיות כגון מרכז הקריאה (ספרייה ציבורית ומרכז לימוד) ומרכז המורשת התרבותית ((The Trench Town Culture Yard (TTCY; חצר התרבות של טרנצ'טאון) שנפתח בשנת 2006 כמרכז מבקרים לשימור והצגת תרבותה ומורשתה הייחודיים של השכונה.

השכונה מוזכרת בכמה משיריו של מארלי, בהם "Trenchtown", "Natty Dread", "Trenchtown Rock" ו-"No Woman, No Cry".

ב-2010 החלה ממשלת ג'מייקה בפרויקט שיקום פיזי וחברתי בטרנצ'טאון, במימון הבנק העולמי.

== קישורים חיצוניים ==

* [http://www.trenchtowncultureyard.com/ אתר מרכז המורשת]
** [https://web.archive.org/web/20150224160616/http://www.trenchtowncultureyard.com/history/ פרק ההיסטוריה]
* [http://bornintrenchtown.com/ הסרט התיעודי "נולד בטרנצ'טאון"]
* 

==הערות שוליים==

קטגוריה:קינגסטון
קטגוריה:רגאיי
קטגוריה:שכונות מצוקה
אבן אלכסנדר

אֶבֶּן אלכסנדר השלישי (באנגלית: Eben Alexander III; נולד ב-11 בדצמבר 1953) הוא רופא מנתח אמריקני המתמחה בנוירוכירורגיה וסופר. 

== קריירה ==

אלכסנדר משמש כמרצה בין השאר באוניברסיטת הרווארד, אוניברסיטת מסצ'וסטס, ואוניברסיטת וירג'יניה.

== ספריו ==
===הוכחה לגן עדן ===
בשנת 2012 יצא לאור רב המכר הראשון שלו, "הוכחה לגן עדן" (Proof of Heaven: A Neurosurgeon's Journey Into the Afterlife), בו הוא מתאר חוויית סף מוות שעבר בשנת 2008 שאירע בזמן שהיה בתרדמת כתוצאה מדלקת קרום המוח, וכיצד הפכה חוויה זו את גישתו הספקנית, בעיקר בנושא החיים שלאחר המוות. בספרו, שעורר גלי תהודה רבים ברחבי ארצות הברית, עקב היותו של אלכסנדר מדען מוערך בתחום חקר המוח האנושי, טוען אלכסנדר כי המדע יכול להוכיח את קיומו של גן העדן וכן כי הוא יודע שאף יעשה זאת. ההצלחה המסחררת של ספרו זיכתה אותו בשלל תגובות ופרסומים מגילויי תמיכה ועד ביקורות קשות, וכן ראיונות בכלי תקשורת כגון בניו יורק טיימס ובתוכניות מובילות כגון של אופרה וינפרי, של לארי קינג ושל דיאן סויר.

נכון ל 21 בספטמבר 2014, היה הספר ברשימת רבי המכר של הניו יורק טיימס 97 שבועות ברציפות. הצלחתו לא שמורה רק לארצות הברית; הוא תורגם לכ-40 שפות שונות על אף היותו חדש.

בספר אלכסנדר מסביר כי בניגוד לדעה הרווחת, המוח אינו מייצר מודעות אלא הוא מתפקד למעשה כמסנן של מודעות גבוהה יותר, ועל ידי כך מייצר את המודעות האינדיבידואלית והמוגבלת של המחשבה האנושית. בנוסף מסביר אלכסנדר כי חיבור למודעות הגבוהה יותר הוא נחלת הכלל וניתן להשגה.
===המפה של גן עדן ===
ההצלחה של ספרו הראשון הייתה גדולה עד כדי כך שספרו השני, "המפה של גן עדן" (Map of Heaven) אשר יצא לאור באוקטובר 2014 היה לרב מכר כבר באותו חודש.

אלכסנדר מסביר בספרו כי ההבנה הנוכחית שלנו את המוח האנושי מפני ש

== ספריו בעברית ==
* הוכחה לגן עדן, ידיעות ספרים, 2013

== קישורים חיצוניים ==
* 
* 

==הערות שוליים==

קטגוריה:בוגרי אוניברסיטת קרוליינה הצפונית בצ'אפל היל
קטגוריה:בוגרי בית הספר לרפואה באוניברסיטת דיוק
קטגוריה:חוויות סף מוות
קטגוריה:גן עדן
קטגוריה:סופרים אמריקאים
קטגוריה:רופאים אמריקאים
קטגוריה:מוות קליני
קטגוריה:חוקרי חוויות סף מוות
קטגוריה:אמריקאים שנולדו ב-1953
יניצה קוסטליץ'

יניצה קוסטליץ (בקרואטית: Janica Kostelić; נולדה ב-5 בינואר 1982 בזגרב) היא גולשת אלפינית קרואטית, אלופה אולימפית בעלת 6 מדליות, מהן 4 זהב ואלופת עולם בעלת 5 מדליות זהב. היא הגולשת האלפינית הראשונה בהיסטוריה הן לגברים והן לנשים שזכתה ב-4 מדליות באולימפיאדה אחת והגולשת האלפינית האישה הראשונה בהיסטוריה שזכתה ב-3 מדליות זהב באולימפיאדה אחת (סולט לייק סיטי 2002).

קוסטליץ' זכתה ב-30 ניצחונות במסגרת גביע העולם ו-3 פעמים בגביע העולם הכללי (2001, 2003 ו-2006). היא זכתה לכבוד לשאת את דגל קרואטיה בטקס הפתיחה ב-3 אולימפיאדות חורף (נאגנו 1998, סולט לייק סיטי 2002 וטורינו 2006).

קוסטליץ' זכתה 8 פעמים בתואר ספורטאית השנה בקרואטיה (1997–2002, 2004–2005). בשנת 2006 זכתה בפרס הספורט העולמי של לוריוס לספורטאית השנה

אחיה הבכור, איוויצה קוסטליץ' אף הוא גולש אלפיני מצטיין, בעל 4 מדליות כסף אולימפיות, אלוף עולם ואלוף גביע העולמי הכללי (2011).

== דירוג עונה בגביע העולם ==
{| class=wikitable style="text-align:center"
|-
! עונה !! גיל !! כללי !! סלאלום !! סלאלום ענק !! סופר G !! גלישה במורד !! משולב
|-
| 1999 || 17 || 11 || 11 || 10 || 26 || 49 ||bgcolor="silver" | 2 
|-
| 2000 || 18 || 22 || 10 ||28 || 28 || 39 || – 
|-
| 2001 || 19 || bgcolor="gold" |1 || bgcolor="gold" |1 || 9 || 18 || 50 || bgcolor="gold" |1 
|-
| 2002 || 20 || 14 || 11 || 25 || 19 || 41 || 4 
|-
| 2003 || 21 ||bgcolor="gold" | 1 || bgcolor="gold" |1 || bgcolor="cc9966" |3 || 7 || 11 ||bgcolor="gold" | 1 
|-
| 2004 || 22 || colspan=6|<small>נפצעה</small> 
|-
| 2005 || 23 || bgcolor="silver" |2 || bgcolor="silver" |2 || 11 || 7 || 4 || bgcolor="gold" |1 
|-
| 2006 || 24 || bgcolor="gold" |1 || bgcolor="gold" |1 || bgcolor="cc9966" |3 || 5 || 4 || bgcolor="gold" |1 
|-
| 2007 || 25 || colspan=6|<small>נפצעה</small> 
|}

== קישורים חיצוניים ==

* 

* [http://data.fis-ski.com/dynamic/athlete-biography.html?sector=AL&competitorid=32044&type=result יניצה קוסטליץ'], באתר הפדרציה הבינלאומית לסקי 
* 

קטגוריה:גולשות סקי קרואטיות
קטגוריה:נושאי דגל קרואטיה באולימפיאדה
קטגוריה:אלופים אולימפיים מקרואטיה
קטגוריה:זוכי פרס לוריוס: ספורטאית השנה
קטגוריה:אלופות אולימפיות: גלישת סקי
קטגוריה:גולשי סקי אלפיני באולימפיאדת נאגנו (1998)
קטגוריה:גולשי סקי אלפיני באולימפיאדת סולט לייק סיטי (2002)
קטגוריה:גולשות סקי אלפיני באולימפיאדת טורינו (2006)
קטגוריה:זוכות מדליית כסף אולימפית: גלישת סקי
קטגוריה:קרואטיות שנולדו ב-1982
איתי רייכר

איתי רייכר (נולד ב-10 באוקטובר ב-1977) הוא תסריטאי, מפיק טלוויזיה ופרסומאי ישראלי, זוכה פרס האקדמיה הישראלית לטלוויזיה.
== קריירה ==
רייכר משמש מאז שנת 2007 כתסריטאי מרכזי בתוכנית הסאטירה ארץ נהדרת, וכתב עבור תוכניות טלוויזיה רבות, בהן מסודרים, רד בנד ומועדון לילה.
יצר וכתב ביחד עם אילן שפלר את הסדרות אבודים באפריקה ואבודים באסיה ל-Yes Drama. בשנת 2014 יצר וכתב עבור הטלוויזיה החינוכית את "חלם בהלם", עיבוד מודרני לסיפורי הרשל'ה וחכמי חלם. כמו כן כתב רייכר פרסומות רבות, וכן טורי דעה לעיתונים "ישראל היום" ו"טיים אאוט".

בשנת 2021 כתב ביחד עם שלומי שבן ויעל רונן את המחזה "Slippery Slope" שעלה בתיאטרון הגורקי בברלין.

בוגר לימודי תואר ראשון בפסיכולוגיה והיסטוריה מאוניברסיטת תל אביב, ולימודי תואר שני בחינוך ותעודת הוראה מסמינר הקיבוצים. בנוסף לעיסוקו ככותב עובד גם כמורה בתיכון הגימנסיה העברית הרצליה.
==חיים אישיים==
רייכר הוא בנו של יפתח רייכר-עתיר, שהיה מפקד מערך המבצעים המיוחדים.

מתגורר בתל אביב עם בת זוגו ענבל ולהם 2 ילדים.

==קישורים חיצוניים==

* 
* 
* 
* [https://www.gorki.de/en/company/itai-reicher Itai Reicher], Gorki

קטגוריה:חיילי גלי צה"ל
קטגוריה:תסריטאים ישראלים
קטגוריה:זוכי פרס האקדמיה לטלוויזיה: תסריטאים
קטגוריה:בוגרי אוניברסיטת תל אביב
קטגוריה:ישראלים שנולדו ב-1977
לאונידה טונלי

לאונידה טונלי (באיטלקית: Leonida Tonelli; 19 באפריל 1885, גליפולי - 12 במרץ 1946, פיזה) היה מתמטיקאי איטלקי. טונלי נחשב ממייסדי התאוריה המודרנית של אנליזה פונקציונלית של פונקציות ממשיות, ונודע בעיקר בשל הוכחת משפט פוביני-טונלי ובשל פיתוח תכונת רציפות למחצה.

ב-1925 היה מבין החתומים על מניפסט האינטלקטואלים האנטי-פשיסטים.

==קישורים חיצוניים==

קטגוריה:מתמטיקאים איטלקים במאה ה-19
קטגוריה:מתמטיקאים איטלקים במאה ה-20
קטגוריה:איטלקים שנולדו ב-1885
קטגוריה:איטלקים שנפטרו ב-1946
קנצ'נבורי

קנצ'נבורי (בתאית: กาญจนบุรี) היא עיירה במערב תאילנד. קנצ'נבורי היא בירת מחוז קנצ'נבורי. בשנת 2006 התגוררו בה 31,327 תושבים.

קנצ'נבורי נוסדה במאה ה-19 המאוחרת, על ידי המלך ראמה הראשון על מנת לשמש כמוצב הגנתי כנגד מתקפה אפשרית מצד בורמה. 

בשנת 1833, תחת שלטונו של המלך ראמה השלישי, עברה קנצ'נבורי כ-18 קילומטרים לדרום מזרח לאורך הנהר, ושם היא נמצאת עד היום.

== מיקום ==
קנצ'נבורי ממוקמת היכן שנהרות Khwae Noi ו-Khwae Yai מתמזגים לנהר Mae Klong. היא ממוקמת בקצה רכס הרים ולכן היא קרירה יותר ביחס למחוזות אחרים במרכז תאילנד. המרכזים המסחריים בעיר ממוקמים שני חלקים עיקריים: מרכז העיר, שם נמצאים משרדים, חנויות וקניון, ואזור גדות הנהר בו ממוקמים עסקים.

== אקלים ==
האקלים בעיר הוא של סוואנה טרופית, החורפים יבשים וחמים מאוד. עונת המונסון נמשכת מחודש מאי ועד לחודש אוקטובר. הטמפרטורות עולות עד למקסימום בחודש אפריל, אז נמדדת טמפרטורה מרבית ממוצעת של 38.2 מעלות צלזיוס.

== מסילת המוות ==

בשנת 1942 הייתה קנצ'נבורי תחת שליטת היפנים, הצבא היפני החליט לבנות מסילת רכבת מצפון תאילנד אל תוך בורמה, שאליה פלש בראשית אותה שנה. המסילה, שנבנתה באופן חלקי לפני המלחמה, נועדה להתמשך מבנגקוק אל רנגון, והייתה אמורה לאפשר הזרמת אספקה לצבא היפני בבורמה. לצורך בניית יתרת המסילה גייסו היפנים צבא של עובדי כפייה. הוא מנה כ-180 אלף אזרחים מארצות בדרום-מזרח אסיה וכ-60 אלף שבויי מלחמה, אשר נפלו בשבי היפני במהלך הקרבות. קרוב למחציתם מתו במהלך הבניה כתוצאה ממחלות, תת תזונה ותאונות.

בהקשר לאירוע זה צולמו מספר סרטים מפורסמים: הגשר על הנהר קוואי, החזרה מנהר קוואי ואיש המסילה.

בקנצ'נבורי יש אנדרטה ושני מוזאונים לזכר ההרוגים וגם את בית הקברות הצבאי קנצ'נבורי.

==קישורים חיצוניים==

* 
* 
* 

==הערות שוליים==

קטגוריה:תאילנד: ערים
צלב משמר החופים

צלב משמר החופים (באנגלית: Coast Guard Cross) הוא העיטור השני בחשיבותו המוענק למשרתים במשמר החופים של ארצות הברית והוא מוענק עבור גבורה יוצאת דופן בפעילות במהלך שירותם. העיטור ניתן כאשר הפעולה אינה מצדיקה את מדליית הכבוד. העיטור נוסד בשנת 2010 וטרם הוענק מאז. 

==קריטריונים==
קריטריונים להענקת העיטור:

צלב משמר החופים יוענק ליחידים אשר במהלך שירותם במשמר החופים התבלטו במעשה גבורה עילאי אשר אינו מצדיק הענקת מדליית הכבוד וכאשר הפעילות לא הייתה תחת פיקוד מחלקת הצי של ארצות הברית (במקרים אלו יוענק צלב הצי). מעשה גבורה זה: 

# התבצע במהלך פעולה נגד אויב ארצות הברית;
# התבצע במהלך מבצע צבאי במהלכו היה עימות עם כוח אויב או עם ארגון טרור בינלאומי; או
# התבצע בעת שירות בכוחות זרים ידידותיים המעורבים בעימות מזוין שבו ארצות הברית אינה צד לוחם.

==קישורים חיצוניים==

*[http://www.gpo.gov/fdsys/pkg/PLAW-111publ281/pdf/PLAW-111publ281.pdf PUBLIC LAW 111–281—OCT. 15, 2010], נוסח החוק

קטגוריה:משמר החופים של ארצות הברית
קטגוריה:ארצות הברית: עיטורים
ויליאם מוריסון, ויקונט דונרוסיל הראשון

ויליאם שפרד מוריסון, ויקונט דונרוסיל הראשון (באנגלית: William Shepherd Morrison, 1st Viscount Dunrossil; 10 באוגוסט 1893 – 3 בפברואר 1961) היה מדינאי בריטי שכיהן כיושב ראש בית הנבחרים הבריטי וכמושל הכללי ה-14 של אוסטרליה.

==ראשית חייו==
מוריסון נולד בסקוטלנד, התחנך בקולג' ג'ורג' ווטסון ולמד באוניברסיטת אדינבורו. במלחמת העולם הראשונה הוא התגייס לצבא הבריטי ושירת ברגימנט ארטילריה בצרפת. במסגרת זו הוענק לו עיטור הצלב הצבאי. ב-1919 הוא סיים את שירותו הצבאי בדרגת קפטן. ב-1929 הוא נבחר לבית הנבחרים הבריטי מטעם המפלגה השמרנית. בתקופות כהונתו כחבר הפרלמנט הוא זכה לכינוי "שייקס" (Shakes), בשל הרגלו לצטט מיצירותיו של ויליאם שייקספיר.

==קריירה פוליטית==
למוריסון הייתה קריירה ארוכה כשר בממשלותיהם של ארבעה ראשי ממשלה (רמזי מקדונלד, סטנלי בולדווין, נוויל צ'מברלין ווינסטון צ'רצ'יל). בין התפקידים שבהם הוא כיהן היו: המזכיר הפרלמנטרי של התובע הכללי, המזכיר הפיננסי של שר האוצר, שר החקלאות והדיג, שר המזון, שר הדואר והשר לתכנון הכפר.

במהלך מסע הבחירות הכלליות בבריטניה (1945), תקף מוריסון את הסוציאליזם וטען שגם היטלר ומוסוליני החלו את דרכם כסוציאליסטים. ב-1947 הוא התנגד לרעיון של הנפקת תעודות זהות, שהיו נהוגות במהלך מלחמת העולם השנייה, בשל אמונתו שהן לא היוו כלי אפקטיבי לשליטה על פורעי חוק. ב-1951, עם שובם של השמרנים לשלטון, נבחר מוריסון לתפקיד יושב ראש בית הנבחרים.

==המושל הכללי של אוסטרליה==
מוריסון כיהן כיושב ראש בית הנבחרים עד 1959, כאשר הוא הודיע שהוא לא יתמודד בבחירות הכלליות שנערכו באותה שנה ותחת זאת הוא יפרוש מסיבות בריאות. כפי שהיה נהוג לגבי יושבי הראש של בית הנבחרים, הוענק לו תואר ויקונט דונרוסיל. בהתחשב במצב בריאותו, הופתעו רבים לשמוע את ההכרזה על בחירתו לתפקיד המושל הכללי של אוסטרליה עם סיום תפקידו של סר ויליאם סלים. במקביל הוענק לו תואר אביר מפואר של מסדר מיכאל הקדוש וג'ורג' הקדוש. באותה תקופה הרעיון של מינוי בריטי לתפקיד המושל הכללי של אוסטרליה היה כבר לא פופולרי, אך ראש ממשלת אוסטרליה מטעם המפלגה הליברלית האוסטרלית, רוברט מנזייס, היה נחוש בדעתו לשמור על הקשרים עם בריטניה באופן זה, במיוחד שמוריסון היה סקוטי.

==מותו==
מוריסון החל לכהן בתפקידו ב-2 בפברואר 1960. שנה ויום לאחר מכן, ב-3 בפברואר 1961, הוא מת באופן פתאומי בקנברה. הוא נקבר בכנסייה ההיסטורית על שם יוחנן המטביל בקנברה ועד היום הוא המושל הכללי היחיד של אוסטרליה שמת בעת כהונתו.

==קישורים חיצוניים==

* [http://adb.anu.edu.au/biography/dunrossil-first-viscount-10073 David I. Smith, Dunrossil, first Viscount (1893–1961), Australian Dictionary of Biography]

==הערות שוליים==

קטגוריה:בוגרי אוניברסיטת אדינבורו
קטגוריה:המושלים הכלליים של אוסטרליה
קטגוריה:יושבי ראש בית הנבחרים הבריטי
קטגוריה:קצינים בריטים במלחמת העולם הראשונה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מעוטרי הצלב הצבאי
קטגוריה:צ'נסלורים של דוכסות לנקסטר
קטגוריה:שרי החקלאות של בריטניה
קטגוריה:חברי הפרלמנט של הממלכה המאוחדת (1929–1931)
קטגוריה:חברי הפרלמנט של הממלכה המאוחדת (1931–1935)
קטגוריה:חברי הפרלמנט של הממלכה המאוחדת (1935–1945)
קטגוריה:חברי הפרלמנט של הממלכה המאוחדת (1945–1950)
קטגוריה:חברי הפרלמנט של הממלכה המאוחדת (1950–1951)
קטגוריה:חברי הפרלמנט של הממלכה המאוחדת (1951–1955)
קטגוריה:חברי הפרלמנט של הממלכה המאוחדת (1955–1959)
קטגוריה:חברי המועצה המלכותית
קטגוריה:ויקונטים בריטים
קטגוריה:בריטים שנולדו ב-1893
קטגוריה:בריטים שנפטרו ב-1961
מידת רדון

בתורת המידה, מידת רדון היא מידה סופית-מקומית ורגולרית. לאוסף מידות רדון חשיבות מיוחדת גם באנליזה פונקציונלית, לאור משפט ההצגה של ריס. המשפט קובע קשר חד-חד-ערכי בין אוסף מידות רדון לבין אוסף הפונקציונלים הליניאריים החיוביים מעל למרחב הפונקציות הרציפות ובעלות תומך קומפקטי.

הגדרה: יהי <math>X</math> מרחב טופולוגי ותהי <math>\mathcal{B}</math> סיגמא אלגברת בורל (כלומר, זו הנוצרת על ידי הטופולוגיה). מידה (חיובית) <math>\mu</math> על <math>\mathcal{B}</math> נקראת מידת רדון, אם מתקיימים שני התנאים הבאים:
# סופיות מקומית: לכל קבוצה קומפקטית <math>K \subset X</math> מתקיים <math>\mu(K)<\infty</math>.
# רגולריות: לכל קבוצה מדידה <math>E</math> מתקיימת הן רגולריות חיצונית הן רגולריות פנימית, כלומר:
<math display="block">\mu(E) = \inf \left\{ \mu(U) | U \mbox{ is open}, E \subset U \right\} = \sup \left\{ \mu(K) | K \mbox{ is compact}, K \subset E \right\}</math>

==קישורים חיצוניים==
* 

קטגוריה:תורת המידה
יינלונג

איור המשחזר את Yinlong downsi
יינלונג (שם מדעי: Yinlong) הוא סוג של דינוזאור צרטופסי שחי בשלהי תור היורה המאוחרת (מלם) באזור מזרח אסיה ומרכזה. נכון ל-2015 היינלונג הוא הדינוזאור הצרטופסי הקדום ביותר הידוע למדע, שממנו התפתחו הפסיטקוזאוריים, הפרוטוצרטופסיים והצרטופסיים, להם מקור דמוי תוכי, עטרה ולאחרונים אף קרניים חדות וארוכות.

== תיאור ==
יינלונג היה דינוזאור קטן באורך 1.2 מטר ומשקל 15 ק"ג. רגליו האחוריות היו ארוכות ומוצקות ואילו גפיו הקדמיות היו רזות וקצרות יותר ובנות 3 אצבעות כל אחת. דבר זה מעיד שככל הנראה הלך על שתי רגליו האחוריות בלבד, כמו אורניתופודים קטנים אחרים.

אף על פי שחסר עטרה, מעידים סימנים בגולגולת שאכן מדובר בבן תת-סדרת הצרטופסים: עצם ה-Rostral היוצרת מעין מקור בחזית הפה, "מדף" עצם בירכתי הגולגולת ובליטות מחודדות בעצמות ה-Jugal.

היינלונג היה צמחוני ואכל צמחייה נמוכה וקשה. במספר פרטים של יינלונג נמצאו חלוקי קיבה (גסטרוליתים) ששימשו אותו לטחינת חומר צמחי קשה אותו אכל.

== גילוי ==

היינלונג נתגלה ב-2004 על ידי קבוצה משותפת של פלאונטולוגים אמריקאים וסיניים בהם שו שינג (Xu Xing), קתרין פורסטר ומו ג'יניו. הוא תואר וסווג במאמר מדעי ב-2006. פירוש השם Yinlong הוא בסינית מנדרינית "דרקון נסתר" ( 隱 = יין = נסתר, 龍 = לונג = דרקון) כרמיזה לסרט הקולנוע "נמר, דרקון" (ששמו באנגלית הוא Crouching Tiger, Hidden Dragon), שחלקים ממנו צולמו במחוז האוטונומי הסיני שינג'יאנג בסמוך למקום בו נתגלה. שם המין Y. downsi הוא על שם ויליאם רנדל דאונס השלישי שהיה שותף למשלחות פלאונטולוגיות לסין ומת שנה לפני גילויו של יינלונג.

המאובנים של יינלונג שנתגלו כוללים גולגולות ושלדים רבים. הפרט הראשון שנתגלה (ב-2004) נשתמר בצורה טובה ביותר וכלל שלד של מבוגר עם גולגולת שלמה שמורה היטב. הוא התגלה בשכבה המתוארכת למלם (היורה המאוחרת) של תצורת שישוגו שבפרובנציית שינג'יאנג. גיל השכבה שבה נתגלה מתוארך לגיל האוקספורדי, 161.2-155.7 מיליון שנה לפני זמננו. כל שאר הצרטופסים ידועים רק מהקרטיקון.

== קישורים חיצוניים ==

* 
* [http://www2.gwu.edu/~newsctr/fossilfind/ הודעה לעיתונות] של אוניברסיטת ג'ורג' וושינגטון על גילוי יינלונג
איור של ינלונג המתחבא מזוג [[גואלונגים]]

קטגוריה:צרטופסים
קטגוריה:דינוזאורים שחיו ביורה עליון באסיה
קטגוריה:סין: מאובנים
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2006
חוג של קבוצות

בתורת הקבוצות, חוג של קבוצות (Ring of sets) הוא אוסף לא ריק של תת-קבוצות הסגור לאיחוד והפרש. חוג קבוצות למחצה הוא אוסף לא ריק של תת קבוצות שהוא סגור לחיתוך, ובנוסף לכך הפרש קבוצות בו הוא איחוד זר סופי של איברים ממנו. 

לחוגי קבוצות ולחוגים למחצה של קבוצות שימושים בתורת המידה; מוגדרות עליהן מידות חוגיות, אותן אפשר להרחיב למידות על סיגמא-אלגברה, לפי משפט ההרחבה של קרתאודורי.

==הגדרה==
תהי <math>X</math> קבוצה נתונה.

משפחת תת קבוצות <math>S</math> של <math>X</math> תקרא חוג למחצה (Semiring) אם מתקיים:
* <math>\phi \in S</math> (מכילה את הקבוצה הריקה)
* <math>\forall A,B \in S: A \cap B</math> (סגורה לחיתוך)
* <math>\forall A,B \in S \exists A_1,...,A_n \in S \quad distinct : A-B=A_1 \cup ... \cup A_n</math> (כל הפרש הוא איחוד סופי זר של איברים מ-<math>S</math>)

משפחת תת קבוצות <math>R</math> של <math>X</math> תקרא חוג (Ring) אם מתקיים:
* <math>\phi \in R</math> (מכילה את הקבוצה הריקה)
* <math>\forall A,B \in S: A \cup B \in R</math> (סגורה לאיחוד)
* <math>\forall A,B \in S: A-B \in R</math> (סגירות להפרש)

==ראו גם==
* אלגברה של קבוצות
* סיגמא-אלגברה

קטגוריה:משפחות של תת-קבוצות
קטגוריה:תורת המידה
קטגוריה:קצרמר מתמטיקה
עידו לוי

עידו לוי (נולד ב-31 ביולי 1990) הוא כדורגלן ישראלי המשחק בעמדת הבלם בהפועל חדרה.

==קריירה==
לוי התחיל לשחק כדורגל במחלקת הנוער של מכבי נתניה, ואת הופעת הבכורה שלו בקבוצה הבוגרת של המועדון ערך ב-12 בנובמבר 2008, כשנכנס כמחליף בניצחון 2–0 על בית"ר ירושלים במסגרת גביע הטוטו. לוי המשיך לשחק בקבוצת הנוער של מכבי נתניה עד קיץ , עת הושאל להפועל הרצליה מהליגה הלאומית. ב-6 בדצמבר 2010 הבקיע את שער הבכורה שלו בקריירה, בניצחון 2–1 על הכח עמידר רמת גן.

לקראת עונת 2011/2012 חזר למכבי נתניה, וב-24 בספטמבר 2012 ערך את הופעת הבכורה שלו בליגת העל, בניצחון 2–1 על הפועל עכו. ב-26 ביולי 2012 ערך את הופעת הבכורה שלו במסגרת אירופית, בניצחון 1–0 על קופס במסגרת מוקדמות הליגה האירופית, שבסיומו הודחה נתניה לאחר שהפסידה 1–2 במשחק הראשון שנערך בביתה. לאחר פיטוריו של מאמן הקבוצה טל בנין, ירד לספסל ולא זכה לדקות משחק תחת הדרכתו של ראובן עטר, ובסיום העונה ירדה נתניה לליגה הלאומית. ב-7 בפברואר 2014 הבקיע את שער הבכורה שלו במועדון, בניצחון 2–1 על מכבי הרצליה, ובסיום העונה העפיל עם הקבוצה בחזרה לליגת העל, וכן העפיל עמה לגמר גביע המדינה, שם נוצחה 0–1 בהארכה על ידי עירוני קריית שמונה.

ב-8 בספטמבר 2015 חתם לשלוש שנים בהפועל רעננה. לוי ערך 31 הופעות ליגה בעונת 2015/2016, בסיומה העפילה הקבוצה לפלייאוף העליון לראשונה בתולדותיה. בעונת 2016/2017 ערך 32 הופעות וכבש שער אחד במשחק מול בני סכנין שהסתיים בתיקו 1–1. בתחילת עונת 2017/2018 נפצע ונעדר כארבעה חודשים מהמגרשים, ובסך הכל ערך 14 הופעות עד תום העונה.

ב-3 באוגוסט 2020 חתם לעונה בהפועל חיפה. ב-16 בינואר 2021 חתם עד לסוף העונה בהפועל חדרה

לזכותו של לוי 12 הופעות במדי הנבחרת הצעירה של ישראל, עמה גם השתתף באליפות אירופה לנבחרות צעירות שנערכה בישראל ביוני 2013.

==קישורים חיצוניים==

* 
==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:חדרה: כדורגלנים
קטגוריה:כדורגלני מכבי נתניה
קטגוריה:כדורגלני הפועל הרצליה
קטגוריה:כדורגלני הפועל רעננה
קטגוריה:כדורגלני הפועל חיפה
קטגוריה:כדורגלני הפועל חדרה
קטגוריה:בוגרי המכללה האקדמית עמק יזרעאל
קטגוריה:ישראלים שנולדו ב-1990
שמעון שריד

שמעון שריד (נולד ב-1953) הוא קצין צה"ל במיל' בדרגת תת-אלוף, כיהן כראש להק הציוד בחיל האוויר. שריד הוא חתן פרס ביטחון ישראל.
== ביוגרפיה ==
שריד נולד בנתניה. למד הנדסת אווירונאוטיקה בטכניון במסגרת העתודה האקדמית. שירת כמהנדס במחלקת פיתוח של ענף תיכון אווירונאוטי בחיל אוויר. הוא שהה במשך כשנתיים וחצי בארצות הברית כקצין פרויקט בחברת גראמן שפיתחה חומרים מרוכבים למטוס הלביא. לאחר ביטול פרויקט הלביא מונה לראש תחום אווירונאוטיקה במחלקת פיתוח, ובתפקידו הבא שימש ראש תחום מטוסים בטייסת תחזוקה בבסיס חצרים. ב-1991 מונה לראש ענף הנעה בלהק ציוד, שהיה במשבר לאחר חשיפת פרשת רמי דותן. בתום התפקיד השלים תואר שני בניהול בתוכנית משולבת של אוניברסיטת בוסטון ואוניברסיטת בן-גוריון בנגב. ב-1995 מונה לראש מחלקת מטוסים. הוא שימש המרכז הטכני של ועדת החקירה לבדיקת אסון המסוקים. ב-1998 הוענק לשריד פרס ביטחון ישראל על תרומתו האישית לפיתוח מערכת פורצת דרך בתחום המטוסים הבלתי מאוישים. 

ביולי 2000 מונה לראש להק הציוד הוא שימש בתפקיד עד 2003. בתקופת כהונתו הוביל ארגון מחדש של הלהק. כמו כן במהלך כהונתו קלט חיל האוויר את מטוסי F-16I ("סופה"), F-15I ("רעם"), מסוקי אפאצ'י לונגבו AH-64D, מסוקי בלק הוק, מטוסי "נחשון עיטם" ו"נחשון שביט" ותוספת מטוסי תדלוק ומטוסי אימון צופית.

לאחר שחרורו מונה למנכ"ל חברת חץ הכסף, חברה בת של אלביט מערכות, העוסקת בפיתוח כלי טיס בלתי מאוישים. במסגרת זו הוביל את פרויקט הכטב"ם הרמס 900. 

בפברואר 2020 מונה שריד למנכ"ל עמותת "SpaceIL". בתפקיד זה, הוא מוביל את מיזם "בראשית 2" שמטרתו, בין היתר, להנחית חללית ישראלית בלתי-מאוישת על פני הירח.

שריד הוא אב לשלושה וסבא ל-12 נכדים.

==קישורים חיצוניים ==

* 

==הערות שוליים==

קטגוריה:ראשי להק הציוד
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל
קטגוריה:מהנדסי אווירונאוטיקה ישראלים
קטגוריה:תתי-אלופים בחיל האוויר
קטגוריה:זוכי פרס ביטחון ישראל: חיילי צה"ל
קטגוריה:עובדי אלביט מערכות
קטגוריה:ישראלים שנולדו ב-1953
קטגוריה:סמנכ"לי תפעול ישראלים
ניר ברקן

ניר ברקן (נולד ב-5 ביולי 1967) הוא קצין צה"ל בדרגת תת-אלוף. כיהן כראש מטה חיל האוויר הישראלי.

==ביוגרפיה==
ברקן התגייס לצה"ל ב-1985 והתנדב לקורס טיס. הוא סיים את קורס 115 במגמת נווטי קרב כחניך מצטיין והוצב בטייסת 101 המפעילה מטוסי F-16 דו-מושביים. בשנים 2000–2003 פיקד על טייסת המל"טים הראשונה. לאחר מכן שימש ראש ענף ארגון במטה חיל האוויר. ב-2005 מונה למפקד טייסת העמק, טייסת מטוסי F-16D (ברק). הוא פיקד על הטייסת במלחמת לבנון השנייה. עם פרוץ המלחמה הוביל את המבנה הראשון שנשלח להפצצת מבני חזבאללה. בהמשך השתתפה הטייסת בהשמדת משגרי הטילים ארוכי הטווח של חזבאללה בלבנון (מבצע משקל סגולי) והפילה כטב"ם מסוג אבאביל של החזבאללה. בהמשך שירותו כיהן כראש מחלקת תכנון וארגון במטה חיל האוויר.

ב-2011 מונה למפקד בסיס רמת דוד וב-2014 מונה למפקד בסיס חצרים. באפריל 2015 מונה לראש להק האוויר ושירת בתפקיד עד אפריל 2017. ביוני 2017 מונה לראש להק מבצעי אוויר. בספטמבר 2019 סיים את תפקידו והוחלף על ידי תא"ל איל גרינבוים, ומונה לראש מטה חיל האוויר ב-22 באוקטובר 2019, כיהן בתפקיד עד ה-2 בנובמבר 2021.

ברקן בעל תואר ראשון בהצטיינות בלוגיסטיקה וכלכלה באוניברסיטת בר-אילן. בעל תואר שני בחוג לניהול אסטרטגי באוניברסיטה לביטחון לאומי בוושינגטון שבארצות הברית. הוא נשוי ואב לשלושה.

==גלריה==
<gallery mode="packed" heights="100px">
קובץ:Nir Barkan. III.jpg|ניר ברקן בטקס מינויו לראש מטה חיל-האוויר, אוקטובר 2019
קובץ:Nir Barkan. IV.jpg|ניר ברקן בטקס מינויו לראש מטה חיל-האוויר, אוקטובר 2019
קובץ:Nir Barkan. VI.jpg|ניר ברקן בטקס מינויו לראש מטה חיל-האוויר עם קודמו בתפקיד תומר בר (), אוקטובר 2019
קובץ:Nir Nin-Nun. VI.jpg|ניר ברקן עם ניר נין-נון, מחליפו בראש להק האוויר, אפריל 2017
קובץ:Blue Flag November 2019 (191112-F-YU906-0013).jpg|ניר ברקן (יושב במרכז) בתרגיל דגל כחול,נובמבר 2019
</gallery>

==קישורים חיצוניים==

* [http://www.iaf.org.il/4420-45040-he/IAF.aspx ראש להק האוויר הנכנס: תא"ל ניר ברקן], באתר חיל האוויר, 29 באפריל 2015
* 

==הערות שוליים==

קטגוריה:תתי-אלופים בחיל האוויר
קטגוריה:מפקדי בסיס רמת דוד
קטגוריה:מפקדי בסיס חצרים
קטגוריה:נווטי חיל האוויר הישראלי
קטגוריה:ראשי להק האוויר
קטגוריה:ראשי מחלקת תכנון וארגון בחיל האוויר
קטגוריה:בוגרי אוניברסיטת בר-אילן
קטגוריה:בוגרי האוניברסיטה לביטחון לאומי
קטגוריה:ישראלים שנולדו ב-1967
קטגוריה:ראשי להק מבצעי אוויר
מרסל הירשר

מרסל הירשר (בגרמנית: Marcel Hirscher; נולד ב-2 במרץ 1989 באנברג-לונגוץ) הוא גולש אלפיני אוסטרי, האלוף אולימפי (פיונגצ'אנג 2018) ואלוף עולם בעל 9 מדליות, מהן 6 זהב. 

הירשר זכה ב-67 ניצחונות במסגרת גביע העולם (2 בכל הזמנים בין הגברים) וב-20 תארים בגביע העולם (גביע כדור בדולח), מהם 8 פעמים ברציפות בגביע העולמי הכללי (2012—2019), היחידי בהיסטוריה. הוא זכה בשנים 2012 ו-2015 בתואר ספורטאי השנה באוסטריה.

== דירוג עונה בגביע העולם ==
{| class=wikitable style="text-align:center"
|-
! עונה !! גיל !! כללי !! סלאלום !! סלאלום ענק !! סופר G !! גלישה במורד !! משולב
|-
| 2007 || 17 || 153 || — || 47 || — || — || —
|-
| 2008 || 18 || 51 || 15 || 60 || — || — || —
|-
| 2009 || 19 || 14 || 9 || 14 || 52 || — || 10
|-
| 2010 || 20 || 6 || 8 || 6 || 34 || —|| 12
|-
| 2011 || 21 || 15 || 5 || 10 || —|| —|| —
|-
| 2012 || 22 || style="background:gold;"| 1 || style="background:#c96;"|3 || style="background:gold;"| 1 || 27 || —|| —
|-
| 2013 || 23 || style="background:gold;"| 1 || style="background:gold;"|1 || style="background:silver;"| 2 || —|| —|| —
|-
| 2014 || 24 || style="background:gold;"| 1 || style="background:gold;"| 1 || style="background:silver;"| 2 || 31 || — || 8 
|-
| 2015 || 25 || style="background:gold;"| 1 || style="background:gold;"| 1 || style="background:gold;"| 1 || 24 || — || 6 
|-
| 2016 || 26 || style="background:gold;"| 1 || style="background:silver;"| 2 || style="background:gold;"| 1 || 6 || — || — 
|-
| 2017 || 27 || style="background:gold;"| 1 || style="background:gold;"| 1 || style="background:gold;"| 1 || 31 || — || 5 
|-
| 2018 || 28 || style="background:gold;"| 1 || style="background:gold;"| 1 || style="background:gold;"| 1 || 33 || — || —
|-
| 2019 || 29 || style="background:gold;"| 1 || style="background:gold;"| 1 || style="background:gold;"| 1 || — || — || 5 
|}

== קישורים חיצוניים ==

* 

* [http://data.fis-ski.com/dynamic/athlete-biography.html?sector=AL&competitorid=106332&type=result מרסל הירשר], באתר הפדרציה הבינלאומית לסקי 
* 

קטגוריה:ספורטאים אוסטרים
קטגוריה:אלופים אולימפיים: גלישת סקי
קטגוריה:גולשי סקי אלפיני באולימפיאדת ונקובר (2010)
קטגוריה:גולשי סקי אלפיני באולימפיאדת סוצ'י (2014)
קטגוריה:גולשי סקי אלפיני באולימפיאדת פיונגצ'אנג (2018)
קטגוריה:אלופים אולימפיים מאוסטריה
קטגוריה:אוסטרים שנולדו ב-1989
דוב רבל

הרב ד"ר דוב (ברנרד) רֶבֶל (ביידיש: רעוועל; באנגלית: Bernard Revel; ח' בתשרי תרמ"ו, 17 בספטמבר 1885, פרינאי - ב' בכסלו ה'תש"א, 2 בדצמבר 1940, ניו יורק) היה רב וראש ישיבה אמריקאי ממוצא ליטאי. נשיאה הראשון ומעצב דמותה של ישיבת רבינו יצחק אלחנן בניו יורק ובהמשך ישיבה יוניברסיטי, בראשית המאה ה-20.

==קורות חיים==
נולד בפרינאי הסמוכה לקובנה לרב נחום שרגא רעוועל (רבל) שכיהן כרב בכמה קהילות בליטא, והיה ממקורביו של רבה של קובנה, רבי יצחק אלחנן ספקטור. בילדותו למד עם אביו עד פטירת האב בהיותו בן 12 שנים.

אחרי פטירת אביו למד תקופה קצרה בישיבת טלז, אצל רבי יוסף לייב בלוך ורבי יצחק בלזר, עד עלייתו של האחרון לארץ ישראל.

ב-1906 היגר לארצות הברית, וב-1909 נישא לשרה טרביס. אחרי חתונתו למד במכללת דרופסי, ממנה קיבל תואר דוקטור.

מ-1915 ועד פטירתו כיהן כנשיא וראש ישיבת רבינו יצחק אלחנן בניו יורק.

הוא נפטר בב' בכסלו ה'תש"א, 2 בדצמבר 1940.

לאחר פטירתו נקראה על שמו המחלקה ללימודים שמיים בישיבה יוניברסיטי.

הוא הניח אחריו שני בנים: נחום שרגא ואליעזר צבי; אליעזר צבי רבל הוא מחבר "אוצר הסוטה" על הלכות סוטה במשנה תורה לרמב"ם, והיה מעורכי האנציקלופדיה היהודית.

==פעילות ציבורית==
===פעילותו כנשיא וראש ישיבת רבינו יצחק אלחנן===
ב-1915 נקרא לעמוד בראש ישיבת רבינו יצחק אלחנן שהייתה אז בשנותיה הראשונות, עם כניסתו לתפקיד הכניס לתוכנית הלימודים בישיבה השכלה כללית, באמצעות בית ספר תיכוני שסונף לישיבה, לראשונה בישיבות ארצות הברית. וב-1921 צירף לישיבה את בית המדרש למורים של המזרחי. המניע לפעולות אלו הייתה הנחתו שהעדר האפשרות להשכלה כזו, היה הגורם לאי-המראתו של המוסד בשנותיו הראשונות. בשלב מאוחר יותר בשנות ה-30, הצליח לקבל אישור לפתיחת מכללה מוכרת בתוך הישיבה, דבר שאיפשר הענקת תארים אקדמיים לתלמידים, שיכלו מעתה ללמוד בסביבת לימודים החפה מדעות הנוגדות את הדת במוצהר.

במקביל פעל לחזק את הצד התורני של המוסד, לשם כך חיפש רבנים ידועים מקרב הר"מים בישיבות ליטא ולהביאם לארצות הברית כדי שירצו בישיבתו. ראשון להם היה רבי שלמה פוליצ'ק "העילוי ממייצ'ט", שהרצה בישיבה בין השנים תר"פ-תרפ"ח. לאחר פטירתו ב-1928, הביא הרב רבל במקומו גאון ליטאי מפורסם לא פחות, הרב משה סולובייצ'יק, בנו של סמל הלמדנות הליטאית החדשה, רבי חיים מבריסק. באופן עקבי, דאג שרבנים נודעים שהזדמנו מסיבות שונות לניו יורק, ישתתפו כמרצים-אורחים בתוכנית הלימודים של הישיבה, דבר שתרם לפרסומה. אחד מהם, רבי שמעון שקופ, הרצה בישיבה במשך שנה שלמה.

===פעילות תורנית כללית===
הרב רבל היה פעיל בחיים הציבוריים של יהדות ארצות הברית אף מחוץ לכותלי ישיבתו, והיה דמות מוכרת ומשפיעה גם בסצנה הספרותית-תורנית. הוא היה מראשי אגודת הרבנים, ממייסדי ארגון "עזרת תורה", וחבר בהסתדרות המזרחי.

הוא פרסם עשרות מאמרים בכתבי העת התורניים האמריקאיים, והיה מעורכי האנציקלופדיה "אוצר ישראל", בה כתב עשרות ערכים.

==קישורים חיצוניים==

* 
* [http://yu.edu/riets/about/mission-history/historic-roshei/dov-revel/ הרב דוב רבל] באתר ישיבה יוניברסיטי
* [http://kevarim.com/rabbi-dov-revel/#more-1002 רבי דוב רבל], קברו ופרטים נוספים באתר kevarim.com
;מפרסומיו הזמינים לעיון מקוון
* 
* 
* 
* 

קטגוריה:ראשי ישיבה בישיבה יוניברסיטי
קטגוריה:סגל ישיבה יוניברסיטי
קטגוריה:נשיאי ישיבה יוניברסיטי
קטגוריה:יהודים נשיאי אוניברסיטאות בארצות הברית
קטגוריה:עורכי אנציקלופדיה אוצר ישראל
קטגוריה:יהודים ליטאים
קטגוריה:בעלי תואר דוקטור מאוניברסיטת פנסילבניה
קטגוריה:ראשי ישיבה ליטאים בארצות הברית
קטגוריה:אמריקאים שנולדו ב-1885
קטגוריה:אמריקאים שנפטרו ב-1940
Violent Femmes

Violent Femmes היא להקת רוק אלטרנטיבי אמריקאית, ממילווקי, ויסקונסין. הלהקה נוסדה בתחילת שנות ה-80, והייתה פעילה ברוב השנים מאז ועד היום, כשתקופת השיא שלהם מבחינת הכרה ולהיטים הייתה בשנות ה-80 וה-90. הלהקה מופיעה בדרך כלל כטריו, הכולל זמר/מלחין/גיטריסט, באסיסט, ומתופף.

Violent Femmes מצאו הצלחה כבר באלבומם הראשון, שהופץ ב-1983 ואשר נקרא בשם הלהקה. האלבום כלל כמה מן הלהיטים הגדולים ביותר שלהם, כמו השירים "Blister in the Sun" ו-"Gone Daddy Gone". האלבום הגיע למעמד פלטינה בארצות הברית. הלהקה מכרה יותר מ-9 מיליון אלבומים עד לשנת 2005.

הלהקה התפרקה ב-1987, אך חזרה להופיע ב-1989, כאשר שיריהם ממשיכים להוביל במצעדי הרוק.

==דיסקוגרפיה==
* Violent Femmes (1983)
* The Blind Leading the Naked (1986)
* 3 (1989)
* Why Do Birds Sing? (1991)
* New Times (1994)
* Rock!!!!! (1991)
* Freak Magnet (2000)

==קישורים חיצוניים==

* 

קטגוריה:להקות רוק אלטרנטיבי
קטגוריה:להקות אמריקאיות
קטגוריה:להקות פאנק (Punk)
אובידיו הובאן

אובידיו שטפן הובאן (נכתב לעיתים חובאן; ברומנית: Ovidiu Ștefan Hoban; נולד ב-27 בדצמבר 1982 בבאיה מארה שברומניה) הוא כדורגלן רומני, אשר משחק בעמדת הקשר האחורי.

==קריירה==
הובאן התחיל את הקריירה שלו בקלאוזן מהליגות הנמוכות בגרמניה. בשנת חתם באוניברסיטטה קראיובה מליגת העל הרומנית. לאחר שרשם רק הופעה אחת, עזב בינואר לפ.צ'. ביהור אוראדיה מליגת המשנה. בקיץ חתם בגז מתאן מדיאש, איתה עלה לליגה הבכירה בתום עונת . בעונת סיים עם הקבוצה במקום שביעי בליגה והעפיל עמה למוקדמות ההליגה האירופית. בינואר חתם באוניברסיטטה קלוז', ולאחר חצי עונה חתם בפטרולול פלוישט ביחד עם קבוצת כדורגלנים נוספים שעברו מקלוז' לפוישט (לרבות ולאד מוראר) בעקבות המאמן. בעונתו הראשונה בקבוצה סיים עמה במקום השלישי וזכה עמה בגביע הרומני, התואר הראשון שלו בקריירה.

ב-14 בספטמבר 2014 הגיע הובאן לישראל וחתם בהפועל באר שבע. כעבור שישה ימים ערך את הופעת הבכורה שלו במועדון, כשפתח בהרכב בניצחון החוץ 1–3 על הפועל פתח תקווה. ב-11 במאי 2015 כבש את שער הבכורה שלו בקבוצה, שער השוויון מול מכבי תל אביב במשחק שהסתיים בתיקו 1-1. בעונה זו סיים עם הקבוצה במקום השלישי בליגת העל, והעפיל עמה לגמר גביע המדינה, שם כבש שער בהפסד 2–6 למכבי תל אביב. ב-16 ביולי 2015 כבש בתיקו 1-1 נגד תון השווייצרית במסגרת מוקדמות הליגה האירופית. בעונת 2015/2016 כבש ארבעה שערים והוסיף שני בישולים, והיה שותף לזכייתה של הפועל באר שבע באליפות השלישית בתולדותיה.

בעונת 2016/2017 זכה הובאן עם הפועל באר שבע בתואר אלוף האלופים לאחר שניצחה 2–4 את מחזיקת הגביע מכבי חיפה, ובהמשך התמודד עם הקבוצה במוקדמות ליגת האלופות והגיע עמה לשלב הפלייאוף בו הודחה מול סלטיק, וכתוצאה מכך נשרה לשלב הבתים של הליגה האירופית. ב-28 בדצמבר 2016 זכה הובאן עם הקבוצה בגביע הטוטו לאחר ניצחון 4–1 מול עירוני קריית שמונה במשחק הגמר. בתום העונה זכה עם הפועל באר שבע באליפות שנייה ברציפות, ולאחר סיום חוזהו הוא שוחרר מהמועדון.

לקראת עונת חתם בקבוצת צ'.פ.ר. קלוז' מליגת העל הרומנית. ב-20 בינואר 2022 הודיע על פרישה מכדורגל.

===נבחרת רומניה===
ב-4 ביוני 2013 ערך את הופעת הבכורה שלו בנבחרת רומניה, במשחק ידידות נגד . ב-8 באוקטובר 2015 הבקיע את שער הבכורה שלו בנבחרת בתיקו 1-1 נגד במסגרת מוקדמות יורו 2016. ב-10 ביוני 2016 שיחק בהרכב במשחק הפתיחה של יורו 2016 נגד בהפסד 1–2.

==תארים==
;פטרולול פלוישט
*גביע הליגה (1): 2012/2013

;הפועל באר שבע
*אליפות (2): 2015/2016, 2016/2017
*אלוף האלופים (1): 2016/2017
*גביע הטוטו (1): 2016/2017

;צ'.פ.ר. קלוז'
*אליפות רומניה (5): , , , , 2021/2022

==קישורים חיצוניים==

== הערות שוליים ==

קטגוריה:כדורגלנים רומנים
קטגוריה:קשרי כדורגל רומנים
קטגוריה:באיה מארה: כדורגלנים
קטגוריה:כדורגלני אוניברסיטת קראיובה
קטגוריה:כדורגלני גז מתאן מדיאש
קטגוריה:כדורגלני אוניברסיטת קלוז'
קטגוריה:כדורגלני פטרולול פלוישט
קטגוריה:כדורגלני הפועל באר שבע
קטגוריה:כדורגלני צ'.פ.ר. קלוז'
קטגוריה:כדורגלני נבחרת רומניה
קטגוריה:כדורגלנים זרים בישראל
קטגוריה:ספורטאים זרים בגרמניה
קטגוריה:ספורטאים רומנים בישראל
קטגוריה:כדורגלני יורו 2016
קטגוריה:רומנים שנולדו ב-1982
אברהם מנלה

אברהם מנלה
אברהם מרדכי מנלה (נולד בג' בניסן תשל"ו, 3 באפריל 1976) הוא מנכ"ל חברה קדישא תל אביב-יפו והמחוז.

== ביוגרפיה ==
אברהם מנלה נולד בשנת 1976 בירושלים, גדל בשכונת הר נוף ולמד בישיבת נזר ישראל. לאחר מכן למד בישיבת שפת אמת. בגיל 20 התחתן ועבר לגור עם רעייתו בשכנות להוריה בתל אביב. שם למד בבית מדרש לאברכים לתורה ולהוראה מיסודם של חסידי גור, ובמקביל השתלב בהנהלת המוסד. בין אברהם מנלה ליעקב ליצמן יש קשרים קרובים של תלמיד־מורה.

==קריירה==
בשנים 1997–2001 שימש מנהל המוסדות "בית מדרש להוראה" ו"מרכז קהילתי בית יהושע" בתל אביב. בשנת 2000 הוסמך כטוען רבני ועבד במקצוע זה עד שנת 2005. באפריל 2006 מונה למנכ"ל בפועל של חברה קדישא תל אביב-יפו והמחוז, לאחר ששימש יועץ ההנהלה וממלא מקום המנכ"ל במסגרת תהליכי הבראה שעבר הארגון לאחר שנקלע לקשיים. במסגרת תפקידו, אחראי מנלה על תפעולם ופיתוחם של ששת בתי העלמין שבאחריות החברה: בית העלמין הפעיל "ירקון" ובתי העלמין שהוכרזו סגורים לקבורה קריית שאול, נחלת יצחק, טרומפלדור וכן בתי העלמין בחולון וביפו. מנלה מופקד על תקציב שנתי של כ-100 מיליון ש"ח ועל מצבת כח אדם של כמאה עובדים ישירים ועוד כמאה עובדי קבלן.

במקביל לתפקידו כמנכ"ל חברה קדישא, שימש מנלה בין השנים 2007 ל-2016 יו"ר הדירקטוריון (ומאז 2002 חבר דירקטוריון) של חברת עזרה ובצרון – חברת הבת של עיריית תל אביב-יפו העוסקת בבנייה, בשיפוץ ובאחזקת מבנים. ועומדת מאחורי פרויקטים מרכזיים בעיר שעלותם מוערכת בעשרות מיליוני ש"ח, כגון שיקום מתחם התחנה ושיפוץ בניין העירייה.

בשנת 2010 מונה חבר וועד בהסתדרות אגודת ישראל העולמית, הוועד הפועל. <ref></ref>

מאז 2012 משמש מנלה דירקטור חיצוני, יו"ר ועדת ביקורת, יו"ר ועדת תגמול וחבר ועדת מאזן בחברת ההחזקות ישראלום נכסים בע"מ.

בשנת 2013 מונה מנלה ליו"ר עמותת פורום חברות הקדישא הגדולות בישראל, שהוקמה ב-2010. העמותה מאגדת את חברות הקדישא הגדולות האחראיות לכשני שלישים משירותי הקבורה בישראל. במסגרת פעילותו לשיפור שירותי הקבורה הניתנים בישראל, חנך הפורום ב-2014 בשיתוף המשרד לשירותי דת ואוניברסיטת אריאל את מכללת "מורשת בנימין" ללימודי מקצועות הקבורה.

בשנת 2013 מונה לחבר ועד הפועל במגן דוד אדום, ובנוסף ליו"ר "ועדת ארגון ומינהל" במגן דוד אדום.

בשנת 2015 מונה ליו"ר דירקטוריון חברת אחוזות החוף העוסקת בניהול ובתפעול החניונים העירוניים בתל אביב.

בשנת 2016 מונה לחבר דירקטוריון תשתיות נפט ואנרגיה.

בשנת 2017 נבחר ליו"ר ועד הפועל של מגן דוד אדום.

בשנת 2019 מונה לחבר דירקטוריון חברת החשמל לישראל.

בשנת 2019 מונה בפעם הרביעית לחבר ועדת סל התרופות, לאחר ששימש חבר בוועדה בשנים 2012, 2013 וב 2017.

בשנת 2020 מונה בפעם החמישית לחבר ועדת סל התרופות.

בתחילת שנת 2020 מונה לחבר דירקטוריון ברדיו קול חי.<ref></ref>

בתחילת שנת 2021 מונה ליו"ר דירקטוריון מי אביבים 

מנלה הוא בעל תואר ראשון במשפטים מהקריה האקדמית אונו (2012) ותואר שני במדיניות ציבורית מאוניברסיטת תל אביב (2014). הוא הוסמך לטוען רבני (2000) ולרב מטעם הרבנות הראשית לישראל. בוגר קורסים להכשרת דירקטורים בתאגידים עירוניים, ממשלתיים וציבוריים מאוניברסיטת תל אביב. בוגר קורס ניהול בכיר באוניברסיטת הרווארד מטעם תוכנית "מעוז" שמכשירה ומרשתת מנהיגים ערכיים, מקצועיים וממלכתיים בעלי תפקידים בכירים (2015).

==חיים אישיים==
מתגורר בתל אביב-יפו, נשוי ואב לשלושה.

== הערות שוליים ==

קטגוריה:דירקטורים ישראלים
קטגוריה:מנכ"לים ישראלים
קטגוריה:טוענים רבניים
קטגוריה:חסידי גור
קטגוריה:בוגרי ישיבת שפת אמת
קטגוריה:קבורה בישראל
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1976